cyanic-selkie/wikianc huggingface dataset:
Bolosoma cyanae
Die spons behoort tot die geslag Bolosoma en behoort tot die familie Euplectellidae. Die wetenskaplike naam van die spesie is die eerste keer geldig gepubliseer in 2004 deur Tabachnick & Levi.
Isak II Angelos
Eerste bewind
In die volgende vyf jaar was daar aanhoudend oorloë teen Bulgarye, maar dit het min uitwerking gehad. Bisantium het in 1194 nog ’n groot nederlaag gely. Isak het Bulgarye die volgende jaar weer aangeval met Hongarye se hulp, maar Alexios Angelos, die keiser se ouer broer, het sy afwesigheid uit die kamp vanweë ’n jagekspedisie misbruik en homself tot keiser verklaar. Hy is geredelik deur die soldate erken as keiser Alexios III. Alexios het toe die veldtog gekanselleer. Isak is verblind en in Konstantinopel gevange gehou.
Prins-Charles-eiland
Prins-Charles-eiland (Engels: Prince Charles Island), die wêreld se 77ste grootste eiland en die 19de grootste eiland van Kanada, beslaan 'n oppervlakte van 9 521 km². Die eiland is in die noorde van Kanada in die Arktiese Oseaan geleë en maak deel uit van die gebied Nunavut. Prins-Charles-eiland behoort tot die Kanadese Arktiese Argipel en lê net wes van Baffin-eiland; verder wes is die Melville-skiereiland geleë. Die eiland is in 1932 deur W. A. Poole ontdek, in 1948 deur Albert-Ernest Tomkinson herontdek en genoem na Charles III, wat in dié jaar gebore is.
Charles Fryer
Charles Arnold Fryer (5 Maart 1946 – 13 November 2014) was ’n Afrikaanse uitgewer, Suid-Afrikaanse digter en dramaturg. Hy was werksaam by Tafelberg-Uitgewers totdat hy in 2002 deur 'n beroerte aanval gedwing was om te bedank. Hy het in 1978 sy eie digbundel, Rooiwielwa die lig laat sien.
Rooistamspinnekopbos
Die Rooistamspinnekopbos (Serruria rubricaulis) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom van die Kleinrivierberge tot die Elim-vlakte en seewaarts voor. Die struik is klein, regop en word slegs 30 cm lank en blom van Julie tot November.
Charles Fryer
Lewe en werk
Hy is vir drie jaar onderwyser by D.F. Malan Hoërskool in Bellville, waarna hy in 1975 ’n betrekking aanvaar as letterkundige hoofredakteur by Tafelberg Uitgewers. Hier het hy ’n hand in die skaafwerk aan verskeie groot Afrikaanse letterkundige werke vanaf die sewentigerjare. As redakteur maak hy die besluit of ’n boek uitgegee sal word of nie en grond sy oordeel hoofsaaklik op die letterkundige meriete van die boek. Hy verwerf ’n reputasie as redakteur met buitengewone insig en bekwaamheid, wat ’n leeue-aandeel het aan die persklaarmaak van sy boeke en die sukses van die gedrukte boek. Van die skrywers wie se werke deur hom versorg is, sluit in Hennie Aucamp, T.T. Cloete, Sheila Cussons, Elsa Joubert, Anna M. Louw, Dalene Matthee, F.A. Venter, Petra Müller, Ernst van Heerden, Alexander Strachan, E. Kotze, Marita van der Vyver, Etienne van Heerden en George Weideman. Die laaste boek wat hy voor sy aftrede redigeer, is “Eilande” van Dan Sleigh. As beoordelaar van dramas dien hy op die komitee wat die jaarlikse Kaapse Fleur du Cap-toneelpryse toeken en hy skryf toneelresensies in die Kaap vir die SAUK en televisie-resensies vir Die Burger. Per geleentheid skryf hy ook die Saterdaghoofartikel vir Die Burger en partykeer handel hierdie artikels oor boeke, soos “’n Roman vir die sendingjaar” op 3 Desember 1988 oor Elsa Joubert se “Missionaris” en “Loslyfmerrie Afrikaans” oor Tony Links se “So praat ons Namakwalanders” op 23 September 1989. Hy is in die tagtigerjare in ’n polemiek in die koerant Rapport betrokke wanneer hy sommige protesgedigte as “sonbesie-poësie” beskryf, met die implikasie dat dit eentonig en raserig en dus minderwaardig is, wat verhinder dat hierdie werk van hoofsaaklik swart Afrikaanse skrywers nie in die literêre kanon opgeneem kan word nie.
Eensame wolf (terrorisme)
Oorsprong van die term
Die term "eensame wolf" (Engelsːlone wolf) is in die 1990's deur wit meerderwaardigheid ondersteuners Alex Curtis en Tom Metzger gewild gemaak. Metzger het individuele of kleinsel-ondergrondse aktiwiteite voorgestel, in teenstelling met bo-grondse lidmaatskapsorganisasies, wat "stryders wat alleen of in kleingroepe optree, wat die regering of ander teikens in "daaglikse anonieme dade" aanval.
Huidige gebruik
Die term eensame wolf word gebruik deur Amerikaanse wetstoepassingsagentskappe en die media om te verwys na individue wat gewelddadige dade van terrorisme buite 'n opdragstruktuur onderneem. Die FBI - en San Diego-polisie se ondersoek na die aktiwiteite van 'n self-benoemde wit meerderwaardigheid ondersteuner, Alex Curtis, is genoem Operation Lone Wolf, "hoofsaaklik as gevolg van Curtis se aanmoediging van ander wit meerderwaardigheid ondersteuners om te volg wat Curtis na verwys as 'eensaame wolf'-aktivisme ".
'n 2013-ontleding deur Sarah Teich, 'n navorsingsassistent by die International Institute for Counter-Terrorism, het tussen 1990 en 2013 vyf ontluikende tendense in die Islamitiese eensame wolfterrorisme in Noord-Amerika en Wes-Europa gevind:
Dune (roman)
Dune speel af in die verre toekoms te midde van 'n feodale interstellêre samelewing waarin verskillende edele huise planetêre leengoed beheer. Dit vertel die verhaal van die jong Paul Atreides, wie se familie die bestuur van die planeet Arrakis aanvaar. Alhoewel die planeet 'n onherbergsame en ylbevolkte woestyn is, is dit die enigste bron van melange, 'die spesery'; 'n middel wat lewe verleng en verstandelike vermoëns versterk. Melange is ook nodig vir ruimtevaart, wat 'n soort multidimensionele bewustheid en versiendheid vereis wat slegs die geneesmiddel bied. Aangesien melange slegs op Arrakis geproduseer kan word, is beheer oor dié planeet dus 'n gesogte en gevaarlike onderneming.
Die verhaal ondersoek die veelvlakkige interaksies van politiek, godsdiens, ekologie, tegnologie en menslike emosie, terwyl die ryk se faksies mekaar in 'n stryd om beheer van Arrakis en sy speserye konfronteer. Herbert het vyf vervolgverhale hierop geskryf: Dune Messiah, Children of Dune, God Emperor of Dune, Heretics of Dune en Chapterhouse: Dune.
Eensame wolf (terrorisme)
Verkeerde identifisering
'n Groot aantal terroriste wie aanvanklik deur owerhede en verslaggewers beweer is dat hul eensame wolf-aanvalle geïnspireer is deur ISIL en / of sy ideologie, word wel later bewys dat hulle deur ISIL gewerf, opgelei en gerig is om die aanvalle uit te voer. Dit sou beteken dat hulle tegnies nie "eensame wolwe" was nie.
Geestesgesondheidsfaktore
Eensame wolf-terroriste is hoogs waarskynlik om 'n geestesongesteldheid te hê. Studies het bevind dat meer as 40% van eensame wolf-terroriste op 'n stadium in hul lewe met 'n geestesongesteldheid gediagnoseer is. Dit stel eensame wolwe as 13,5 keer meer geneig om aan 'n geestesongesteldheid te ly as 'n lid van 'n georganiseerde terroriste groep, soos al-Kaïda of ISIL.
Alexios III Angelos
Bewind
thumb|links|160px|Alexios III uit Promptuarii Iconum Insigniorum.
250px|thumb|Die beleg van Konstantinopel in 1204, deur Palma il Giovane. Die ooste van die ryk is deur die Seldjoekse Turke oorgeneem en in die noorde is die Balkan-provinsies deur Bulgarye en Hongarye geplunder terwyl die keiser die ryk se geld op sy uitspattige paleise en tuine verkwis het en die krisis op ’n diplomatieke manier probeer oplos het.
Amadeus Kwartet
Die Amadeus Kwartet was een van die mees gevierde kwartette van die Twintigste eeu, en die kwartet se lede is met verskeie eerbewyse bekroon, insluitende:
Beweging (plante)
In die geval van hoër plante is dit veral dele of organe van die plant wat baie stadig en onopsigtelik bewegings uitvoer. Voorbeelde hiervan is die oop- en toevou van blomme en die buig van stingels.
Walther von der Vogelweide
Meer as 'n honderdtal tekste uit sy pen is oorgelewer. Die laaste lied, wat gedateer kan word, is die sogenaamde Elegie. Dit bevat 'n oproep gerig aan die ridderskap om deel te neem aan Friedrich II se kruistog van 1228/1229. Sodoende is die herfs van 1227 as ontstaantydperk bepaal. Navorsers neem aan dat hy kort daarna of omstreeks 1230 oorlede is aangesien geen lied oorgelewer is waarin die kruistog se suksesse besing word nie. Walther von der Vogelweide het sy laaste rusplek volgens oorlewering in die kruisgang van die Neumünster-kerk te Würzburg gevind.
Gutshwarivier
Die Gutshwarivier is 'n sytak van die Nsikazirivier in Mpumalanga-provinsie van Suid-Afrika. Dit vloei ooswaarts verby Gutshwakop in die rigting van die Krugerwildtuin se westegrens.
Mis (musiek)
Misse kan onbegeleid (a cappella) wees – dit wil sê sonder onafhanklike instrumentale beleiding – of dit kan deur obbligato-instrumente en selfs ’n volledige orkes begelei word. Verskeie misse, veral latere misse, is nooit bedoel om tydens ’n werklike mis uitgevoer te word nie, byvoorbeeld J.S. Bach se mis in B-mineur.
Orde
’n Missa tota ("volledige mis") bestaan uit ’n toonsetting van die vyf afdelings van die ordinarium, naamlik:
I. Kyrie
Kyrie-bewegings volg dikwels ’n struktuur wat die bondigheid en simmetrie van die teks weerspieël. Verskeie volg ’n ternêre (of ABA-) vorm wat as die drievoudige Kyrie bekend staan (en waar beide verskynings van die frase "Kyrie eleison" identies of byna identies is), en ’n kontrasterende drieledige kyrie (waar die twee verskynings van die frase "Kyrie eleison" uit identiese of nouverwante materiaal bestaan wat ’n raamwerk om ’n kontrasterende "Christe eleison"-afdeling vorm). Die AAABBBCCC-vorm word ook algemeen gebruik, wat as die negevoudige Kyrie bekend staan. Mozart het byvoorbeeld die Kyrie- en Christe-tekste in sy requiemmis as twee temas van ’n dubbelfuga getoonset.
Missa solemnis
'n Missa solemnis dui op ’n plegtige mis, gewoonlik vir spesiale feesgeleenthede en met uitgebreide stem- en orkeskragte. In dié sin word missa brevis soms gebruik om die teenoorgestelde van ’n missa solemnis aan te dui.
Renaissance
Die meeste 15de-eeuse misse is gebaseer op ’n cantus firmus, gewoonlik van ’n Gregoriaanse gelyksang, en meestal vir die tenoorparty gekomponeer. Die cantus firmus word soms ook gelyktydig in ander stemme gebruik deur middel ’n verskeidenheid kontrapuntale tegnieke. Later in die eeu het komponiste soos Guillaume Dufay, Johannes Ockeghem en Jacob Obrecht ook sekulêre liedjies as cantus firmi ingespan. Dié praktyk is met min kontroversie aanvaar, totdat die Konsilie van Trent dit in 1562 verbied het. In die besonder word die lied L'homme Armé ("die gewapende man") in dié tyd met komponiste verbind: Meer as 40 afsonderlike mistoonsettings bestaan wat op dié melodie gebaseer is, onder meer dié van Palestrina.
Die Missa sinus nominee (letterlik "mis sonder ’n naam") verwys na ’'n mis wat vrylik met nuwe materiaal gekomponeer is. Soms is hierdie misse na iets of iemand anders vernoem, soos Palestrina se beroemde Missa Papae Marcelli (die Pous Marcellus-mis), en soms is hulle kanoniese massas, soos in Josquin se Missa sinus nomine. .
Musiekhervormings van Pius X
Dié regulasies dra vandag min of geen gewig nie, veral na afloop van die wysigings deur Vatikaan II. Heel onlangs het pous Benedictus XVI 'n terugkeer na gelyksang as primêre musiek van die liturgie bepleit, aangesien dit uitdruklik in die dokumente van Vatikaan II, spesifiek Sacrosanctum Concilium 116, genoem word.
20ste eeu
In die 20ste eeu het komponiste voortgegaan om misse te komponeer, maar in 'n selfs groter verskeidenheid van style, vorme en funksies as voorheen.
Autostrada A90
Ligging in Italië
Autostrada A90 (Italiaans, «Snelpad A90»), ook Autostrada del Grande Raccordo Anulare (kort: GRA, «Groot Kringpadverbinding») genoem, is 'n kringsnelpad om die Italiaanse hoofstad Rome met 'n lengte van 68,2 km. Dit is - in teenstelling met die meeste ander snelpaaie in Italië - oor sy hele lengte tolvry. Sedert 1999 word die snelpad amptelik A90 genoem (alhoewel straatborde steeds na die GRA verwys).
Bybelse gids - Samuel
Samuel gee sy naam aan die boeke 1 en 2 Samuel, nie as skrywer nie, maar as die oorheersende figuur van die 1ste hoofstukke en die "koningmaker" van Israel wat, in opdrag van God, Saul en daarna Dawid as koning gesalf het.
Samuel kondig aan dat God Saul se koningskap verwerp
Die Filistyne trek op teen Israel en Israel is baie bang. Baie van die soldate kruip weg en ander dros. Samuel het met Saul ooreengekom om 'n sekere tyd Saul te ontmoet en die brandoffers aan God te bring.
2019 Verenigde State Grand Prix
Bande
Pirelli het die volgende bande aan alle spanne te Austin verskaf:
Kwalifisering
Valtteri Bottas behaal sy vyfde voorwegspringposisie van die seisoen vir Mercedes. Ferrari-bestuurder Sebastian Vettel en Red Bull-bestuurder, Max Verstappen, het die tweede en derde vinnigste tyd aangeteken, met minder as 'n tiende van 'n sekonde agter Bottas. Charles Leclerc eindig vierde, voor die Mercedes-bestuurder Lewis Hamilton en die Red Bull-bestuurder, Alexander Albon. Die McLaren-duo Carlos Sainz jr. en Lando Norris kwalifiseer in die sewende en agtste plek. Die top-tien word afgesluit deur die Renault-bestuurder Daniel Ricciardo en die Toro Rosso-bestuurder Pierre Gasly.
Bruce Donaldson
Bruce Donaldson (1948 - ) is 'n Australiese taalkundige, wat gespesialiseer het in die studie van Duits, Afrikaans en Nederlands. Hy het gepromoveer met 'n proefskrif oor die invloed van Engels op Afrikaans.
Drosanthemum framesii
Drosanthemum framesii is 'n vetplant in die vygiefamilie wat endemies aan Suid-Afrika is en in die Wes-Kaap voorkom.
Hymedesmia veneta
Hymedesmia veneta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rooisloot (Wes-Kaap, lat -33,18, long 22,29)
Dit is in die opvanggebied van die Gouritsrivier.
Simbioot (Marvel Comics)
thumb|180px|'n [[Cosplayer as Venom.]]
Termohaliene sirkulasie
Omskrywing
Seewater is 2 tot 3 present swaarder as soet water, en koue water is swaarder as warmer water. Die sout water sal na die bodem sink en na die kant wegstroom. Hierdeur ontstaan 'n konveksiestroming, in dié geval 'n termohaliene stroming genoem. Daar is byvoorbeeld 'n stroming van die Golf van Mexiko na Europa, wat die Golfstroom genoem word. In die Golf van Mexiko verdamp water, wat veroorsaak dat die soutkonsentrasie styg. Omdat die sout water swaarder word, sink dit weg. Vars, minder sout water vloei na die oppervlak en deurloop dieselfde proses. Die aanhoudende proses veroorsaak 'n stroming.
Deurdat die yskap op Groenland smelt as gevolg van meer kweekhuisgasse, kan die toevoeging van 'n groot hoeveelheid soet water dalk dié sirkulasie beïnvloed.
Kaliumchloried
Dit is 'n diamagnetiese isolator met 'n direkte bandgaping van 5,03 eV
Struktuur
Kaliumchloried het die kubiese NaCl-tipe struktuur (B1 in die strukturbericht-klassifikasie). Tussen 505 °C en 675 °C kan die twee soute oor die hele samestellingsgebied mengkristalle vorm, maar 505 °C is 'n kritiese punt en onder hierdie temperatuur open hom 'n fasegaping.
Higroskopie
Baie alledaagse items kan hierdie higroskopiese eienskappe vertoon. Voorbeelde is hout of strooi. Die vermoë om vog op te neem resulteer uit die absorpsie van watermolekules deur dié stowwe se vesels of van die kapillêre werking van kanale tussen die vesels.
Caulophacus lotifolium
Caulophacus lotifolium is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Hymedesmia versicolor
Hymedesmia versicolor is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lucie van Dam van Isselt
Lewe
Sy het twee keer getrou, en is twee keer geskei. Sy tree in 1892 in haar tuisdorp in die huwelik met die skilder en meganiese ingenieur Evert Cornelis Ekker. Hulle is in 1907 geskei nadat hulle twee kinders gehad het. Sy hertrou daarna op 12 Mei 1909 in Utrecht met die kunskritikus Albert Charles Auguste Plasschaert. Hulle huwelik is in 1921 ontbind.
Euromaidan
Oorsig
Die betogings het begin op die nag van 21 November 2013, toe betogings in die hoofstad, Kijif, uitgebreek het nadat die Oekraïense regering konsepwette verwerp het wat die vrylating van gevange opposisieleier Joelia Timosjenko sou toelaat en voorbereidings vir die ondertekening van die Oekraïne-Europese Unie-assosiasieooreenkoms met die Europese Unie, om nouer ekonomiese betrekkinge met Rusland te soek, sou opskort. Die ommekeer is voorafgegaan deur 'n veldtog van dreigemente, beledigings en voorkomende handelsbeperkings vanuit Rusland.
Op 24 November 2013 het botsings tussen betogers en polisie begin. Betogers het daarna gestreef om die kordon te verbreek. Die polisie het traangas en knuppels gebruik. Betogers het ook traangas en 'n paar vuurwerke gebruik (volgens die polisie was betogers die eerste wat dit gebruik het). Na 'n paar dae van betogings het 'n toenemende aantal universiteitstudente by die betogings aangesluit. Die Euromaidan is gekenmerk as 'n gebeurtenis van groot politieke simboliek vir die Europese Unie self, veral as "die grootste ooit pro-Europese saamtrek in die geskiedenis."
Seestroom
thumb|350px|Oseaniese oppervlakstrome.
'n Seestroom is 'n aanhoudende, gerigte beweging van seewater wat veroorsaak word deur 'n verskeidenheid faktore wat op die water inwerk, soos wind, die Corioliskrag, brekende golwe, kabbeling en verskille in temperature en soutgehalte. Dieptekontoere, kuslynkonfigurasies en wisselwerkings met ander strome beïnvloed 'n stroom se rigting en sterkte.
Robert Kelly (komediant)
Robert Kelly (gebore 8 Oktober 1970) is 'n Amerikaanse akteur.
Rooisloot (Noord-Kaap, lat -29,62, long 23,02)
Dit is 'n sytak van die Brakrivier en in die opvanggebied van die Oranjerivier.
Ierse Vrystaat
Die Vrystaat sou deel van die Statebond bly as 'n heerskappy en sou byna heeltemal onafhanklik word met die Statuut van Westminster. Nadat 'n nuwe grondwet in 1937 aanvaar is, het Ierland homself nie meer as deel van die Statebond beskou nie. Met die proklamasie van die republiek in 1949 is die laaste skakel met Londen ook verbreek. Sedertdien is daar na die land verwys as Ierland.
Marinus Adrianus Koekkoek die Jongeling
Lewe en werk
Hy was lid van die bekende Koekkoek-familie seun van die stadsbeeldskilder, Willem Koekkoek; kleinseun van Hermanus Koekkoek, en agterkleinseun van Johannes Hermanus Koekkoek. Sy broer, Hermanus Willem, het ook 'n skilder geword; en gespesialiseer in militêre vakke. Sy pa het vir hom en Hermanus hul eerste kunslesse gegee. Sy loopbaan het in Amsterdam begin en geëindig. Tussendeur het hy twintig jaar by die Rijksmuseum van Oudheden, in Leiden, deurgebring om akademiese werke te illustreer. Hy is veral bekend vir sy waterverf- illustrasies; veral Ornithologia Neerlandica: de vogels van Nederland, deur Eduard Daniël van Oort, wat van 1922 tot en met 1935 in vyf dele gepubliseer is. Hy het ook kleurplate vir twee reekse skoolhandboeke oor die natuur geskep: In Ons Land, en Buiten Ons Land. Sy laaste werke was 'n stel poskaarte vir Natura Artis Magistra, 'n dieretuin in Amsterdam.
Lingewaard
Lingewaard is 'n munisipaliteit in die provinsie Gelderland in Nederland.
Golwende spinnekopbos
Die Golwende spinnekopbos (Serruria confragosa) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom in die Koue Bokkeveldberge en Groot-Winterhoekberge voor. Die struik groei regop met min takke en word 1.0 m hoog en blom van September tot November.
Hymedesmia aequata
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Hymedesmia arndti
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Topsy Smith
Nie-fiksie
Sy eerste boeke is nie-fiksie sportboeke, wat insluit Kampioene van die bokskryt, Ons Springbok-rugbyspelers en Tokkelossie (’n rugbygeskiedenis van die Springbokke tot voor die Tweede Wêreldoorlog), Bokshelde van die wêreld, Draers van groen en goud, “Atlete van Springbokland en Spannende gebeure van die sportwêreld.
BMW M3
Die BMW M3 is 'n hoëverrigtingweergawe van die BMW 3-reeks wat deur BMW se eie motorsportafdeling, BMW M GmbH, ontwikkel is. M3-modelle word vir elke generasie van die 3-reeks vervaardig sedert die E30 M3 in 1986 bekendgestel is.
Hymedesmia australis
Hymedesmia australis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pubiese hare
Ontwikkeling
thumb|left|Tannerskaal – mans. Pubiese hare ontwikkel in reaksie op die toenemende vlakke van testosteroon in beide seuns en meisies. Die haarsakkies wat in androgeensensitiewe streke geleë is, word gestimuleer en ontwikkel pubiese hare. Die Tannerskaal beskryf die ontwikkeling van dié hare. Voor puberteit het die genitale streek van seuns en meisies fyn vellushare (Tannerfase 1). Wanneer puberteit begin, neem die vlakke van sekshormone toe en in reaksie begin die vel van die genitale streek om dikker en growwer, soms krullerige, hare met ’n vinniger groeitempo te produseer.
Hymedesmia coriacea
Hymedesmia coriacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Skim-spinnekopbos
Hierdie plant is seldsaam en is eers in die vroeë 2000's ontdek as deel van Protea-atlasprojek. In Engels staan dit as die Clandestine Spiderhead bekend.
Leichte Kavallerie
Bedryf 2 - Die mark
Janos belowe in die geheim aan Bums en Pankraz om 'n tête-à-tête te reël met Vilma. In plaas van Vilma, lok hy egter Eulalia, die vrou van Pankraz, na hierdie byeenkoms. Eulalia, wat nie 'n verhouding met Janos het nie, besluit om Janos by die ontmoetingsplek te ontmoet, met die gevolg dat Apollonia, die vrou van Bums, die hele saak afluister. Toevallig ontmoet Carol en Stefan by hierdie ontmoetingspunt in die donker met die dogters Dorothea en Regina.
Hymedesmia dermata
Hymedesmia dermata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Haworthia sapphaia
Haworthia sapphaia is 'n meerjarige sukkulent wat tot die genus Haworthia behoort. Die spesie is endemies aan die Oos-Kaap en is vir die eerste keer in 2007 beskryf.
Jan Bloukaas
Jan Bloukaas (gebore Jean du Plessis) is 'n Suid-Afrikaanse musikant en kletsrymer. Sy album Lewe word in 2019 vir die Suid-Afrikaanse Musiektoekenning vir beste Afrikaanse popalbum genomineer.
Mary Jane Watson
Geskiedenis
Sedert haar debuut word Mary Jane Watson beskou as een van Marvel se merkwaardigste niesuperheldinne. In die Spider-Man-trilogie van 2002 is haar rol vertolk deur Kirsten Dunst.
Metaalnywerheid
Geskiedenis
Dit het heel waarskynlik toevallig gebeur toe koper uit tindraende erts gesmelt is. Met die aanbreek van die Bronstyd in omstreeks 3700 v.C. in die Midde-Ooste, het Noordwes-Europa nog in die Steentyd geleef. Eers teen 1700 v.C. het reisende bronsgieters en -handelaars na die Lae Lande gekom.
Yster en staal
In Meroë, 160 km noord van Khartoem in Oos-Afrika, het die Ethiopiese vorste 'n groot ryk opgebou met 'n bloeiende ekonomie wat op die ontginning van yster gegrond was. Die oorblyfsels van die myne en oonde wat tussen 1908 en 1910 opgegrawe is, was so indrukwekkend dat die Britse argeoloog Archibald H. Sayce (1845-1933) dit bestempel het as ŉ "eertydse Birmingham", wat natuurlik na die moderne metaalnywerheidsentrum in Engeland verwys.
Platinumgroepmetale
Dit het ŉ geweldige stormloop veroorsaak - 50 maatskappye is gestig om die metaal te ontgin, en in 1926 is daar met produksie begin. In 1930 het die wêreld se platinumprys egter so gedaal dat net twee maatskappye die depressie oorleef het. Vandag lewer Suid-Afrika 92 % van die Weste se totale produksie van platinumgroepmetale, en daarom word dit ook as een van Suid-Afrika se strategiese metale beskou. Om die platinummetale uit die erts te haal, word die erts in 'n slyk verwerk en deur middel van flotasie gekonsentreer en gesmelt.
Sirkonium
Die delfstof sirkoon (sirkoniumsilikaat) kom ook in die duine noord van Richardsbaai voor, waar dit saam met verskeie ander minerale en metale ontgin word. Sirkoniumsilikaat is veral geskik vir die vervaardiging van vuurvaste materiaal en word ook in die staalbedryf, die glasvervaardigingsbedryf en die keramiekbedryf gebruik. Suid-Afrika is die derde grootste produsent van sirkoniumkonsentraat in die Westerse wêreld en voorsien in 9 % van die totale sirkoniumproduksie. Die wêreldproduksiesyfers is egter nie bekend nie.
Tin
Suid-Afrika se tinafsettings hou almal verband met die Bosveldstollingskompleks. Vroeër is tin in Wes-Kaap ontgin, maar vandag word hierdie metaal net in Gauteng ontgin. Gedurende 1980 is 2913 ton tin in konsentraatvorm en as metaal geproduseer.
Mangaan
Naas die Sowjetunie, wat jaarliks ongeveer 8,6 miljoen metrieke ton mangaan produseer, is Suid-Afrika met net meer as 5 miljoen ton die wêreld se tweede belangrikste mangaanprodusent. Suid-Afrika beskik oor die wêreld se grootste bekende reserwes van mangaan.
Vanadium
Die meeste vanadium wat in Suid-Afrika gewin word, word uitgevoer in die vorm van 'n slak of as pentoksied. Jaarliks word 'n groter hoeveelheid egter uitgevoer in die vorm van metaallegerings, wat onmiddellik by staal gevoeg kan word. Omdat die vraag na vanadium in alle nywerheidslande ter wêreld steeds toeneem, lyk die toekoms vir die vanadiumnywerheid in Suid-Afrika baie rooskleurig. 'n Steeds toenemende hoeveelheid vanadium word ook in die land se yster- en staalnywerheid verbruik.
Toerusting vir die vervoerbedryf
Sedert April 1977 is nuwe maatreëls toegepas wat veral betrekking gehad het op die invoerregte op motors en motoronderdele. Dit het die vervaardigers groter vryheid gegee, maar ook daartoe gelei dat die plaaslike inhoud van kleiner passasiersmotors nog hoër geword het. Sedert 1979 is die maatreëls ook op handelsvoertuie van toepassing gemaak. Sedert 1978 word daar gewerk aan 'n program om groter dieselmasjiene plaaslik te vervaardig. Meer as R260 miljoen is in hierdie aanleg (Atlantis naby Kaapstad) belê, en daar word verwag dat hierdie onderafdeling van die vervoertoerustingsbedryf teen 1983 byna alle groot masjiene wat nodig sal wees, plaaslik sal kan vervaardig.
Masjinerie
Hoë tegnologiese vereistes, onvermoë om op ekonomiese vlak met die invoermasjinerie te kan meeding (veral in die geval van gevorderde duur masjinerie), die gebrek aan standaardisasie en buitelandse lenings wat aan die aankope van buitelandse masjinerie gekoppel is, is almal probleme wat daartoe lei dat die masjineriesektor nie mededingend met die buitelandse ingevoerde produk kan wees nie. Die Suid-Afrikaanse masjineriebedryf vervaardig tans stootskrapers en padboutoerusting, vurkhysers, masjiengereedskap, hyskrane, lugperspompe en meer eenvoudige landboumasjinerie.
Smegma
Smegma (van die Grieks: smēgma ) is ’n kombinasie van dooie selle, velolies, vog en natuurlik voorkomende bakterieë. Dit kom aan beide manlike en vroulike geslagsdele voor. By vroue versamel dit om die klitoris en in die voue van die labia minora; by mans versamel smegma onder die voorhuid.
Mans
Daar is geen bewyse dat smegma peniskanker veroorsaak nie, maar dit kan ná ’n lang ruk die penis irriteer en ontsteek, wat die risiko van kanker verhoog. Dit kan ook die vroeë opsporing van kankers bemoeilik.
Gwen Stacy
Geskiedenis
Gwen word ná haar dood onderwerp aan verskeie kloningseksperimente deur haar voormalige professor Miles Warren, Peter se kloon Ben Reilly en 'n KI van Harry Osborn. Laasgnoemde lei tot die skepping van die Kindreds, en Gwen word vir 'n kort ruk opgewek in Dead No More: The Clone Conspiracy (2016-2017).
Oranjeorde
Stigting
Verskeie Protestantse verdedigingsgroepe is in reaksie hierop gestig. Die Oranjeorde ontstaan van die sogenaamde Peep o'Day Boys, een van hierdie groepe. 'n Konflik tussen katolieke en Protestantse gildes in Loughgall gee direk hiertoe aanleiding, waarna Protestantse inwoners beleër is.
Omega Centauri
Geskiedenis
Die Switserse sterrekundige Jean-Philippe de Cheseaux het Omega Centauri by sy 1746-lys van 21 newels ingesluit, so ook die Franse sterrekundige Lacaille in 1755. Laasgenoemde het dit die katalogusnommer L I.5 gegee. In 1826 was die Skot James Dunlop die eerste persoon wat dit as ’n bolswerm herken het; hy het dit beskryf as ’n "pragtige bol sterre wat geleidelik en middelmatig digter word na die middel toe".
Eienskappe
Dit is sowat 15 800 ligjare van die Aarde af en een van die min bolswerms wat met die blote oog gesien kan word. Dit is op ’n donker nag op die platteland amper so groot soos ’n volmaan. Dit is die helderste, grootste en teen 4 miljoen sonmassas die bolswerm met die grootste massa in die Melkweg. Van al die bolswerms in die Plaaslike Groep sterrestelsels is net Mayall II in die Andromeda-sterrestelsel helderder en swaarder. Omega Centauri het verskeie miljoene Populasie II-sterre en is byna 12 miljard jaar oud.
Alban Berg
Alban Maria Johannes Berg (9 Februarie 1885–24 Desember 1935) was 'n Oostenrykse komponis van die Tweede Weense Skool. Sy komposisionele tegniek het romantiese musiek met die twaalftoontegniek gekombineer.
Vroeë Lewe
Van sy komposisies as student sluit in sy vyf sketse vir klaviersonata. Hy het ook liedere geskryf, insluitende sy Sieben Frühe Lieder; drie waarvan Berg se eerste werk geword het wat in die openbaar opgevoer is tydens 'n konsert wat ook die musiek van Schoenberg se ander leerlinge ingesluit het.
Innovasie
Berg het deel gevorm van Wene se kulturele elite tydens die ietwat roekelose fin de siècle periode. Sy sirkel van kennisse het die musikante Alexander von Zemlinski en Franz Schreker, die skilder Gustav Klimt, die skrywer en satiris Karl Kraus, die argitek Adolf Loos, en die digter Peter Altenberg ingesluit.
Sukses van Wozzeck en die ontstaan van Lulu (1924–29)
In 1924 is drie uittreksels van Wozzeck opgevoer. Dit het Berg se eerste sukses gebring. Die opera, wat Berg in 1922 voltooi het, was die eerste keer op 14 Desember 1925 volledig opgevoer toe Erich Kleiber die werk in Berlyn gedirigeer het.
Laaste jare
Berg het die orkestrasie van Lulu onderbreek as gevolg van 'n onverwagse (en van 'n finansieel baie benodigde) kommissie van die Russies-Amerikaanse violis Louis Krasner vir 'n Vioolkonsert (1935). Hierdie besonders elegiese werk wat gekomponeer is teen ongewone spoed en wat postuum sy eerste opvoering gehad het, het Berg se bekendste en mees geliefdste werk geword. Soos baie van sy volwasse werke, maak die werk gebruik van 'n idiosinkratiese aanpassing van Schoenberg se "dodekafoniese" of "twaalftoontegniek", wat die komponis in staat sou stel om dele te skryf wat openlik tonaliteit evokeer, insluitende aanhalings uit geskiedkundig tonale musiek, soos Johann Sebastian Bach se koorwerke en 'n volksliedjie van Karintië. Die vioolkonsert was opgedra "aan die onthou van 'n Engel" naamlik, Manon Gropius, die gestorwe dogter van die argitek Walter Gropius en aan Alma Mahler.
2020-Drienasiesreeks
Nieu-Seeland het die toernooi vir die 17de keer gewen. Buitendien het hulle die Bledisloebeker ingepalm, terwyl Australië met die Poematrofee weggestap het.
J. Jonah Jameson
Geskiedenis
Jameson is 'n langdurige karakter in die Spider-Man-verhale en het per geleentheid selfs 'n hoofrol gehad, soos in Peter Parker, the Spectacular Spider-Man #80 (Julie 1983); Web of Spider-Man #52 (Julie 1989), waarin Spider-Man self net in 'n enkele paneel verskyn; en Spider-Man's Tangled Web #20 (Januarie 2003).
Batik
Geskiedenis
Gebatikte materiaal was oorspronklik slegs vir kledingstukke soos sarongs, kopdoeke en sjaals gebruik. In die twintigerjare van die twintigste eeu het dit in Europa mode geword om dit ook vir muurbehangsels te gebruik.
In Suid-Afrika was dit in die 1980’s nie vreemd as 'n vrou in haar selfgemaakte kaftan verskyn nie. Muurbehangsels was egter die gewildste, hoewel gebatikte lampskerms, stoelbekleedsels, skerms vir vuurherde, ensovoorts, dikwels gesien was.
Bolsjoi tsjelowjek
Storie
Die film vertel die verhaal van 'n man wat struikelblokke teëkom wat hy nie kan oorkom nie, en as gevolg daarvan begin hy mites oor sy loopbaan skep.
Morris Kentridge
Gesinslewe
Uit sy huwelik met May Schafner in 1921 is drie seuns gebore, onder wie sir Sidney Kentridge, wat anti-apartheidsaktiviste tydens talle groot hofsake verdedig het. Sydney se oudste seun is die kunstenaar William Kentridge.
Guillain-Barré-sindroom
Die sindroom is genoem na die Franse neuroloë Georges Guillain en Jean Alexandre Barré, wat dit in 1916 saam met die Franse fisikus André Strohl beskryf het.
Asemhalingsversaking
'n Kwart van alle mens met Guillain-Barré-sindroom ontwikkel 'n swakheid van die asemhalingspiere, en dit kan lei tot asemhalingsversaking, die onvermoë om genoegsaam asem te haal om gesonde vlakke van suurstof en/of koolstofdioksied in die bloed te handhaaf.
Meganisme
Die senuweedisfunksie in Guillain-Barré-sindroom word veroorsaak deur 'n immuunstelselaanval op die senuweeselle van die perifere senuweestelsel en hulle steunstrukture.
Verskeie teenliggampies wat senuselle aanval, is in Guillain-Barré-sindroom aangemeld. In die aksonale variant bind dié teenliggaampies met gangliosiede, 'n groep stowwe wat in perifere senuweees voorkom. 'n Gangliosied is a molekule wat bestaan uit seramied wat gebind is met 'n klein groep heksose-tipe suikers en wat verskeie nommers van N-asetielneuramiensuurgroepe bevat.
Haworthia transiens
Haworthia transiens is 'n meerjarige sukkulent wat tot die genus Haworthia behoort. Die spesie is endemies aan die Oos-Kaap en die Wes-Kaap.
Xylia schliebenii
Xylia schliebenii is 'n boom wat deel van die Fabaceae familie is. Die spesie is endemies aan Tanzanië.
Caulophacus hadalis
Caulophacus hadalis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Caulophacus instabilis
Caulophacus instabilis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Xylia ghesquierei
Xylia ghesquierei  is 'n boom wat deel van die Fabaceae familie is. Die spesie is endemies aan die Demokratiese Republiek die Kongo.
Hymedesmia nigrescens
Hymedesmia nigrescens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Akkerspinnekopbos
In Engels staan dit as die Acorn spiderhead bekend.
Staroöeroesofka
Die dorpie se naam kom van die Russiese woord vir "ou" en die Turkiese woord vir "Russe".
Tipe 206-klas duikboot
Die Tipe 206-klas duikboot is 'n konvensionele diesel-elektriesaangedrewe duikboot van die Duitse Vloot. Dit is een van die kleinste duikbote en vir sy grootte, een van die suksesvolste aanvalsduikbote in die wêreld. Die eerste geslag verplaas net 459 ton water op die oppervlakte. Die eerste tipe 206 is in die vroeë 1970's in diens gestel nadat sewentien eenhede bestel is. Later is nog veertien duikbote afgelewer, hulle het as tipe 206A bekend gestaan. Twaalf van die eerste sewentien eenhede is die vroeë 1990's opgradeer na tipe 206A.
Haworthia variegata
Die plant het drie subspesies:
Russiese inval in Oekraïne sedert 2022
Oekraïense rewolusie en oorlog
In Julie 2021 het Poetin 'n essay gepubliseer met die titel "Oor die historiese eenheid van die Russe en Oekraïners", waarin hy sy mening herbevestig dat die Russe en Oekraïners "een volk" is. Die Amerikaanse historikus Timothy Snyder het Poetin se idees as imperialisme beskryf. Die Britse joernalis Edward Lucas het gemeen dit is historiese revisionisme. Ander waarnemers het die Russiese leierskap daarvan beskuldig dat hulle 'n verwronge siening van moderne Oekraïne en sy geskiedenis het.
Russiese aantygings
Op 9 Desember 2021 het president Poetin gepraat van diskriminasie teen Russiessprekendes buite Rusland en gesê: "Ek moet sê, Russofobie is die eerste tree tot volksmoord. Ek en jy weet wat in die Donbas gebeur. Dit lyk beslis baie soos volksmoord." Rusland het ook die Oekraïense taalwet veroordeel. Op 15 Februarie 2022 het Poetin aan die pers gesê: "Wat in die Donbas gebeur, is beslis volksmoord." Nuusmedia het daarop gewys dat die Oekraïense president Zelenski self 'n Russiessprekende is, ondanks Poetin se aantygings van 'n volksmoord op Russiessprekendes.
Suidelike front
Op 24 Februarie het Russiese troepe beheer geneem van die Noord-Krimkanaal, waarna die Krim se watertoevoer herstel is. Dit was sedert 2014 afgesny. Die beleg van Marioepol het ook begin toe die gevegte ooswaarts na dié stad verskuif het. Die front is toe met die Donbas verbind. Op 1 Maart het Russiese magte begin voorberei om hulle aanval op Melitopol en ander stede te hervat. Daarmee het die Slag van Melitopol begin. Iwan Fedorof, die burgemeester, het later gesê die Russe het die stad beset.
Ander Russiese magte het op 26 Februarie van die Krim af noordwaarts beweeg en 'n eenheid het die Zaporizjzja-kernaanleg genader. Op 28 Februarie het hulle die beleg van Enerhodar begin in 'n poging om beheer van die kernaanleg oor te neem. 'n Brand het tydens die geweergevegte uitgebreek. Volgens die Internasionale Atoomenergieagentskap is noodsaaklike toerusting nie beskadig nie. Teen 4 Maart is die Zaporizjzja-kernaanleg deur Russiese magte beset. Hoewel brande steeds aangemeld is, was daar geen bestralingslekkasie nie.
'n Derde spil van aanvalle, uit die Krim, het noordweswaarts beweeg waar Russiese magte brûe oor die Dnipro oorgeneem het. Op 2 Maart het Russiese troepe die Slag van Cherson gewen. Dit was die eerste groot stad wat in die aanval beset is. Russiese troepe het toe na Mikolajif beweeg, wat tussen Cherson en Odesa lê. Op 4 Maart het Oekraïense verdedigers 'n aanval in die Slag van Mikolajif afgeweer en die Koelbakino-lugbasis teruggewen.
Vlugtelinge
Pole het Covid-19-migrasiemaatreëls opgehef in afwagting van 'n vloed vlugtelinge. Op 26 Februarie het die Poolse minister Paweł Szefernaker gesê sowat 100 000 vlugtelinge het Pole reeds sedert die begin van die inval binnegekom.
Grieks-Russiese diplomatieke krisis
Rusland het enige betrokkenheid ontken en beweer dit was die werk van die Oekraïense verregse militante groep die Azofbataljon. Athene het egter Moskou se bewering verwerp en aangekondig dit het bewyse van Russiese betrokkenheid. Hierna het Griekeland se eerste minister, Kyriakos Mitsotakis, aangekondig dat sy land verdedigingstoerusting en humanitêre hulp aan Oekraïne gaan verleen.
Poetin se toespraak
Poetin het op 24 Februarie in sy toespraak verwys na Westerse oorlogsdade teen Serwië, Irak en ander lande, asook na die Duitse aanval op die Sowjetunie in 1941 en het onder meer gesê:
Feitkontrole
Deutsche Welle se feitkontrole bestempel Poetin se bewering dat die moderne Oekraïne deur Rusland geskep is, as vals. Poetin het dit ook as 'n fout beskou dat Lenin die Oekraïense gebiede die status van 'n Sowjetrepubliek gegee het. Trouens, volgens Deutsche Welle, was daar egter twee jaar lank 'n onafhanklike Oekraïense nasionale staat voordat die Rooi Leër dit in 1920 binnegeval het. Die historikus Joachim von Puttkamer word aangehaal as verwysend na die “lang Oekraïense nasionale beweging”. Hy het dit "absurd" genoem dat Oekraïne 'n "kunsproduk van die Bolsjewiste" is.
Joey Kern
Joey Kern (gebore 5 September 1976) is 'n Amerikaanse akteur, skrywer, en regisseur. Hy is bekend vir sy rolle in die rolprente Super Troopers (2001), Cabin Fever (2002), en Big Bear (2017), en in die televisiereeks Good Behavior (2016).
Hymedesmia oculifera
Hymedesmia oculifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Guantanamobaai
Die Verenigde State van Amerika verkry territoriale beheer oor die suidelike gedeelte van Guantanamobaai onder die Kubaans-Amerikaanse verdrag van 1903. Die VSA oefen volledige jurisdiksie en beheer oor hierdie gebied uit, terwyl dit steeds erken dat Kuba uiteindelike soewereiniteit daaroor besit. Die huidige regering van Kuba verklaar die Amerikaanse teenwoordigheid in Guantanamobaai as onwettig en dring daarop aan dat die Kubaans-Amerikaanse verdrag beding is ná dreigemente van geweld; dat dit ook in stryd is met die internasionale reg. Sommige wetsgeleerdes vermoed dat die huurkontrak nietig kan wees. Dit is die tuiste van die Guantanamobaaigevangenekamp, ​​wat beheer word deur die Verenigde State van Amerika.
Éric Le Sage
Feeste
Le Sage het deelgeneem aan feeste soos die Festival de La Roque-d'Anthéron, Festival de Radio France et Montpellier, Menton, Évian of Strasbourg. In 1993 was hy die medestigter van die Festival international de musique de Salon-de-Provence. Op 17 Augustus 2010 was Éric le Sage in Jonzac te sien ter geleentheid van die fees wat deur die kulturele assosiasie van die Val de Seugne georganiseer is; waartydens hy die klarinettis Paul Meyer en die tjellis François Salque begelei het.
Drosanthemum leipoldtii
Drosanthemum leipoldtii is 'n vetplant in die vygiefamilie wat endemies aan Suid-Afrika is en in die Wes-Kaap voorkom.
Reënvalbepaling
Reënwoude
Reënwoude het ook ’n uitwerking op klimaat, insluitend die beheer van temperatuur en reënval. Dié woude help terselfdertyd om aardverwarming in toom te hou deur koolstofdioksied te absorbeer, waterdamp opnuut aan die atmosfeer vry te stel en dus wolkvorming moontlik te maak.
Rekordhouding van reënval
Dit is ’n feit dat Suid-Afrika van die lande is wat jaarliks die meeste sonskyn het, maar dit beteken terselfdertyd dat die land gemiddeld nie veel meer reën as 50% ontvang nie van die wêreldgemiddeld van sowat 860 mm per jaar. Volgens die SA Weerdiens is Matiwa in Limpopo, met ’n jaarlikse gemiddelde reënval van sowat 2 000 mm, die natste plek in Suid-Afrika, terwyl Alexanderbaai die minste reën per jaar ontvang (sowat 46 mm). Dit is op statistieke van meer as 60 jaar gegrond.
Suid-Afrika se skrapse reënval in 2015 van gemiddeld 403 mm maak dié jaar die droogste sedert 1904, sê die SA Weerdiens. In slegs 13 jaar van 112 jaar se rekords was die landsgemiddeld minder as 500 mm. Die droogste jare sedert 1904 was 2015 (403 mm), gevolg deur 1945 (437 mm), 1992 (440 mm), 2003 (446 mm) en 1935 (451 mm). Die langste droogtetydperk, met opeenvolgende jare wat minder reën as die gemiddeld van die 112 jare ontvang het, was van 1944-1950.
Drosanthemum opacum
Drosanthemum opacum is 'n vetplant in die vygiefamilie wat endemies aan Suid-Afrika is en in die Wes-Kaap voorkom.
Hommelby
Vroulike hommelbye kan herhaaldelik steek, maar ignoreer gewoonlik mense en ander diere.
Giovanni Battista Pergolesi
Biografie
Toe hy die konservatorium in 1725 verlaat het, het hy bekendheid verwerf deur die opvoering van die Oratorio in twee dele naamlik La fenice sul rogo, o vero La morte di San Giuseppe en die drama, dramma sacro in drie dele naamlik Li prodigi della divina grazia nella conversione e morte di san Guglielmo duca d’Aquitania. Hy het die grootste tyd van sy kort lewe spandeer in die uitvoering van werk vir aristokratiese weldoeners en beskermhere soos Ferdinando Colonna familie, Prins van Stigliano en Domenico Marzio, Huis van Carafa, Graaf van Maddaloni.
Pergolesi het 'n aantal nie-sekulêre werke geskryf, insluitende 'n vioolsonate en 'n vioolkonsert. 'n Aansienlike getal instrumentale en gewyde werke wat eens aan Pergolesi toegeskryf is, is sedertdien bewys om foutiewelik aan hom toegeskryf te gewees het. Baie dele van Igor Stravinsky se ballet Pulcinella (ballet), wat oënskynlik werke van Pergolesi verwerk, is eintlik gebaseer op werke deur ander komponiste, veral Domenico Gallo. Dit is nou byvoorbeeld bekend dat die Concerti Armonici gekomponeer is deur Unico Wilhelm van Wassenaer. Etlike kleurryke anekdote wat aangehaal word deur Pergolesi se 19de eeuse biograaf, Francesco Florimo, is later onthul om grappe te wees, alhoewel hulle materiaal voorsien het vir twee 19de eeuse operas wat breedweg gebaseer is op Pergolesi se loopbaan.
Kapper
Omgewingsvereistes
Dit besit ook eienskappe van 'n plant wat by swak grond aangepas is. Hierdie struik het 'n hoë verhouding tussen wortels en lote. en die teenwoordigheid van mycorrhizaefungi sorg vir optimale opname van minerale in arm grond. Verskillende stikstofbevestigende bakteriese stamme is van die kapstruik-risosfeer geïsoleer, wat 'n rol speel in die handhawing van hoë reserwes van daardie groeibeperkende element.
Voortplanting
Die gebruik van stamsteggies vermy groot wisselinge in produksie en kwaliteit. Nietemin is plante wat uit steggies gekweek word meer kwesbaar tydens droogtes tydens die eerste jare van die plant. Die kapperbossie is 'n houtagtige spesie, en suksesvolle voortplanting vereis deeglike oorweging van biotipes en seisoenale- en omgewingsparameters. Voortplanting van stamsteggies is die standaardmetode om Mallorquina en Italiana in Spanje te kweek, en Nocella op die Aeoliese eilande, veral Salina. Steggies van hardehout wissel van 15 tot 50 cm, en die deursnee van die steggies kan wissel van 1,0 tot 2,5 cm. 'n Ander moontlikheid is om stingels gedurende Februarie tot en met die begin van Maart te versamel, en dit met captan of captafol te behandel en dit in die buitelug of in 'n kamer teen 3-4 ° C te stratifiseer. Dit moet met sand of plastiek bedek wees. Voginhoud en dreinering moet sorgvuldig gemonitor en onderhou word tot planttyd. Met die gebruikmaking van semi-harde steggies wat versamel en geplant is tydens Augustus en September, word lae oorlewingsyfers van onder 30% behaal. Sagtehout steggies word in April van 25 tot 30 dae oue lote voorberei. Elke steggie moet ten minste twee nodes bevat en ses tot 10 cm lank wees. Basale steggies of subterminale steggies is meer suksesvol as terminale steggies. Daarna word die steggies in 'n kweekhuis onder 'n misstelsel met ondergrondse verhitting geplant; 150 tot 200 steggies/m 2 kan geplant word.
Kulinêre gebruike
Kappers word volgens grootte as volg gedefinieer, gekategoriseer en verkoop, met die kleinste groottes die wenslikste: nie-pareil (tot 7 mm), surfines (7–8 mm), capucines (kapusyne) (8-9  mm), capotes (9–11 mm), fines (11–13 mm) en grusas (14+ mm). As die kappertjie nie gepluk word nie, blom dit en lewer dit 'n kapperbessie. Die vrugte kan gepekel word en dan as 'n Griekse mezze bedien word.
Gedroogde kapperblare word ook gebruik as 'n plaasvervanger vir rennet by die vervaardiging van hoë gehalte kaas.
Voedingswaarde
Ingeblikte, ingelegde kappers bestaan uit 84% water, 5% koolhidrate, 2% proteïene en 1% vet.